सेना ने राहत एवं बचाव अभियान के लिए अपनी 329 टुकडियां तैनात की हंै। जिनमें से 244 श्रीनगर क्षेत्र में और 85 जम्मू क्षेत्र में तैनात की गई है। इसके अलावा सेना बाढ़ प्रभावित क्षेत्रों में आवश्यक वस्तुएं जैसे पानी, बिस्कुट और कम्बल बांट रही है। सशस्त्र सेना चिकित्सा सेवाओं की 80 मेडिकल टीमें बाढ़ प्रभावित लोगों के उपचार में जुटी हैं। इसके अलावा नौसेना के मरीन कमांडो भी राहत कार्यों में लगे हुए है।